**Projekto**

**lyginamasis variantas**

**LIETUVOS RESPUBLIKOS Ekonomikos ir inovacijų MINISTRAS**

**įsakymas**

dėl lietuvos respublikos ekonomikos ir inovacijų ministro   
2014 m. gruodžio 19 d. įsakymo Nr. 4-933 „dėl 2014–2020 m. europos sąjungos fondų investicijų veiksmų programos prioriteto įgyvendinimo priemonių įgyvendinimo plano ir Nacionalinių stebėsenos rodiklių skaičiavimo aprašo patvirtinimo“

pakeitimo

2022 m. d. Nr. 4-

Vilnius

P a k e i č i u 2014–2020 m. Europos Sąjungos fondų investicijų veiksmų programos prioriteto įgyvendinimo priemonių įgyvendinimo planą, patvirtintą Lietuvos Respublikos ekonomikos ir inovacijų ministro 2014 m. gruodžio 19 d. įsakymu Nr. 4-933 „Dėl 2014–2020 m. Europos Sąjungos fondų investicijų veiksmų programos prioriteto įgyvendinimo priemonių įgyvendinimo plano ir Nacionalinių stebėsenos rodiklių skaičiavimo aprašo patvirtinimo“:

1. Pakeičiu V skyriaus penktojo skirsnio 1 punktą ir jį išdėstau taip:

„**PENKTASIS SKIRSNIS**

**PRIEMONĖ** **NR. 09.4.3-ESFA-V-834 „ŽMOGIŠKŲJŲ IŠTEKLIŲ STEBĖSENOS, PROGNOZAVIMO IR PLĖTROS MECHANIZMAI“**

1. Priemonės aprašymas

|  |
| --- |
| 1.1. Priemonės įgyvendinimas finansuojamas Europos socialinio fondo lėšomis. |
| 1.2. Įgyvendinant priemonę, prisidedama prie uždavinio „Padidinti dirbančių žmogiškųjų išteklių konkurencingumą, užtikrinant galimybes prisitaikyti prie ūkio poreikių“įgyvendinimo*.* |
| 1.3. Remiamos veiklos:  1.3.1. vidutinės trukmės žmogiškųjų išteklių paklausos prognozavimo sistemos sukūrimas ir jos funkcionalumo palaikymo ir tobulinimo užtikrinimas, periodiškas žmogiškųjų išteklių paklausos darbo rinkoje informacinės bazės atnaujinimas;  1.3.2. žmogiškųjų išteklių paklausos darbo rinkoje prognostinių tyrimų rezultatų apdorojimas ir sklaida vykdant profesinį orientavimą;  1.3.3. visaverčio instrumento, paremto išplėstine Lietuvos profesijų klasifikatoriaus versija (ISCO-08 pagrindu), skirto darbo rinkos profesinei struktūrai palyginti tarptautiniu ir šalies mastu, apimančio nuolat atnaujinamą profesijų sąrašą, visų profesijų aprašus ir jų sąsajas su išsilavinimo ir kvalifikacijų lygiais, sukūrimas;  1.3.4. darbo veikloje įgyjamų aukšto meistriškumo kvalifikacijų posistemės modelio ir bazinių multiplikavimo prielaidų sukūrimas, tolesnio šios posistemės veikimo įvairiuose ūkio sektoriuose užtikrinimas. |
| 1.4. Galimi pareiškėjai:  1.4.1. ~~viešoji įstaiga „Stebėsenos ir prognozių agentūra“~~ **VšĮ „Valdymo koordinavimo centras“**;  1.4.2. Vyriausybės strateginės analizės centras (tik 1.3.1 papunktyje nurodyta veikla). |
| 1.5. Galimi partneriai: Lietuvos Respublikos ekonomikos ir inovacijų ministerija (1.3.1–1.3.4 papunkčiuose nurodyta veikla), Kvalifikacijų ir profesinio mokymo plėtros centras (tik 1.3.4 papunktyje nurodyta veikla), Lietuvos statistikos departamentas (tik 1.3.1 papunktyje nurodyta veikla).“ |

2. Pakeičiu II skyriaus penktojo skirsnio 1 punktą ir jį išdėstau taip:

**„PENKTASIS SKIRSNIS**

**PRIEMONĖ NR.** **03.2.1-LVPA-K-801 „NAUJOS GALIMYBĖS LT“**

1. Priemonės aprašymas

|  |
| --- |
| 1.1. Priemonės įgyvendinimas finansuojamas Europos regioninės plėtros fondo lėšomis. |
| 1.2.Įgyvendinant priemonę, prisidedama prie uždavinio „Padidinti MVĮ tarptautiškumą“įgyvendinimo*.* |
| 1.3. Remiamos veiklos:  1.3.1. pavienis MVĮ ir jos produkcijos pristatymas užsienyje vykstančiose tarptautinėse parodose;  1.3.2. grupinis MVĮ ir jų produkcijos pristatymas užsienyje ir (ar) Lietuvoje vykstančiose tarptautinėse parodose, mugėse ir verslo misijose. |
| 1.4. Galimi pareiškėjai:  1.4.1. MVĮ (pavienis dalyvavimas);  1.4.2. grupinis dalyvavimas:  1.4.2.1. VšĮ „Versli Lietuva“;  1.4.2.2. verslo asociacijos;  1.4.2.3. prekybos, pramonės ir amatų rūmai;  1.4.2.4. klasterio koordinatorius;  1.4.2.5. ~~valstybės įmonė Lietuvos žemės ūkio ir maisto produktų rinkos reguliavimo agentūra~~ **VšĮ Kaimo verslo ir rinkų plėtros agentūra**.  1.4.2.6. viešoji įstaiga „Keliauk Lietuvoje“.  (Galutiniai naudos gavėjai – MVĮ.) |

Ekonomikos ir inovacijų ministras

Parengė

Ekonomikos ir inovacijų ministerijos Europos Sąjungos

investicijų koordinavimo departamento

Europos Sąjungos investicijų planavimo skyriaus

vyriausioji specialistė

Renata Čitavičienė